**Reinhald og desinfeksjon av lånt utstyr som skal til teknisk kontroll eller innleverast**

**Mål:** Denne prosedyra er meint å skulle sikre at utstyr som blir transportert frå brukars heim eller frå sjukeheim til Medisinsk teknisk avdeling ved Førde sentralsjukehus eller andre mottakere av slikt utstyr er reingjort/desinfisert på ein slik måte at det ikkje utgjer risiko for overføring av smittestoff.

**Bakgrunnsinformasjon:** Medisinsk-teknisk utstyr blir lånt ut til heimebuande og bebuarar på sjukeheim. Utstyret skal regelbunde inn til teknisk kontroll, samt innleverast etter endt bruk. I høve der brukar har ein smittsam sjukdom, eller infeksjon som medfører risiko for smitteoverføring via utstyr, må utstyret reingjerast/desinfiserast i heimen før transport. Vanleg reingjering med mildt såpevatn er tilstrekkeleg dersom der ikkje føreligg smittestoff. Produktet Virkon anbefalast, verksamt mot patogene bakteriar, sopp, virus. Er det kjend smitte med Clostridium eller Tuberkulose, skal Perasafe nyttast, følg middelets brukarvegleiing. Sjå og prosedyrar om desinfeksjon

**Ansvar:** Det er tenesteleiar som har ansvar for at naudsynt utstyr for reinhald/desinfeksjon er tilgjengeleg og at opplæring er gitt. Hjå heimebuande er brukaren ansvarleg for utstyr/middel til reinhald. Personal som reingjer/desinfiserer utstyret har ansvar får at prosedyra blir følgt.

**Omfang:** Gjeld alt medisinsk teknisk utstyr som ikkje toler varmedesinfeksjon og som skal transporterast til kontroll eller innlevering.

**Generelt:** Hovudprinsipp for reingjering og desinfeksjon føreligg i denne prosedyre. Det er likevel naudsynt å orientere seg i utstyrets brukarveiledning, eller rådføre seg med produsent mht anbefalt reingjerings-/desinfeksjonsmiddel.

**Personal:** Handhygiene, før og etter prosedyre, (prosedyre for handhygiene) Hanskar, for å beskytte deg mot desinfeksjonsmiddelet, restar av sekret og anna søl (prosedyre for hanskebruk) Plastfrakk/stellefrakk, for å beskytte arbeidsdrakt. (prosedyre for arbeidsantrekk)

**Gjennomføring: Produkt: VirKon/PeraSafe:** Begge desinfeksjonsmidlene brukas på same måten, men VirKon er førstevalget

Desinfeksjon av ikkje synleg forureina utstyr og flater: Følg rettleing for brukarløysing Vask/bearbeid flata grundig med svamp/klut fukta med Virkon brukarløysing Virketid 10 min Tørk godt av med våt klut(reint vatn)etter desinfeksjon

Desinfeksjon av synleg forureina utstyr og flater: Følg rettleiing for brukarløysing Vask/bearbeid flata grundig med svamp/klut fukta med Virkon brukarløysing Virketid 30 minTørk godt av med våt klut(reint vatten)

Ekstern referanse: Handbok i smittevern for helseinstitusjonar i S&Fj